Diari Oficial de la Generalitat Valenciana


Sumari del DOGV 4827, del 25-08-2004 (2004/8085)

ORDE de 8 de juliol de 2004, de la Conselleria d'Indústria, Comerç i Turisme, per la qual es fan públiques les línies de crèdit i l'import global màxim destinat a la concessió d'ajudes per a l'exercici 2004, en el marc del Pla d'Implantació d'empreses a l'exterior.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4827

Data del DOGV
:   25-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8085


Data del document
:   08-07-2004

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * ajuda a les empreses
    * ajuda pública
    * petita i mitjana empresa
    * suport econòmic
    * inversió a l'estranger
    * fundació de l'empresa
    * comerç exterior

ORDE de 8 de juliol de 2004, de la Conselleria d'Indústria, Comerç i Turisme, per la qual es fan públiques les línies de crèdit i l'import global màxim destinat a la concessió d'ajudes per a l'exercici 2004, en el marc del Pla d'Implantació d'empreses a l'exterior. [2004/X8085]
  
Amb data 15 de desembre de 2003 va ser publicada en el Diari Oficial de la Generalitat Valenciana l'Orde de 4 de desembre de 2003, de la Conselleria d'Indústria, Comerç i Turisme, per la qual es convoquen ajudes per a l'exercici 2004 en el marc del Pla d'Implantació d'empreses a l'exterior.
  
Després de la publicació de la Llei de Pressupostos de la Generalitat Valenciana per a l'exercici de 2004 i segons el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les esmentades ajudes, així com l'import màxim que s'hi destina.
  
En virtut d'això i de conformitat amb el que s'ha disposat en la disposició addicional única de l'Orde de 4 de desembre de 2003 de la Conselleria d'Indústria, Comerç i Turisme.
  
ORDENE
  
Article 1
  
Per a l'exercici 2004 i de conformitat amb el que s'ha establit en la Llei 17/2003 de 30 de desembre, de Pressupostos de la Generalitat Valenciana per a l'exercici 2004, les ajudes establides en l'Orde de 4 de desembre de 2003, de la Conselleria d'Indústria, Comerç i Turisme (DOGV de 15.12.2003), sobre concessió d'ajudes per a l'exercici de 2004 en el marc del Pla d'Implantació d'empreses a l'exterior, es finançaran a càrrec de la secció, el programa, la línia i els imports globals màxims que a continuació s'assenyalen.
  
Secció 11. Programa 762.10 €Comerç Exterior-
  
Capítol IV Línia T4625000. Import global màxim: 751.000 euros.
  
Capítol VII Línia T4626000. Import global màxim: 350.940 euros.
  
Article 2
  
La present orde entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 8 de juliol de 2004
  
El conseller d'Indústria, Comerç i Turisme,
  
MIGUEL I. PERALTA VIÑES